проектирането и експлоатацията на летищата, 5-о издание от юли 2009 г., включително всички изменения до No 10-B,
 ii)
 том II относно вертолетните площадки, 3-о издание от юли 2009 г., включително всички изменения до No 4.
 ПРИЛОЖЕНИЕ IV
 Специфични изисквания за осигуряване на аеронавигационно информационно обслужване
 1. ТЕХНИЧЕСКА И ОПЕРАТИВНА КОМПЕТЕНТНОСТ И ВЪЗМОЖНОСТИ
 Доставчиците на аеронавигационно информационно обслужване гарантират наличието на информация и данни за операциите във вид, подходящ за:
 а)
 персонала, който осъществява полета, включително за екипажа, както и за системите за планиране на полети, системите за управление на полети и тренажорите за полети;
 б)
 доставчиците на обслужване на въздушното движение, които са отговорни за информационното обслужване на полетите, летищното информационно обслужване на полетите и необходимата информация за подготовката на полетите.
 Доставчиците на аеронавигационно информационно обслужване гарантират верността на данните и потвърждават нивото на точност на разпространяваната за операциите информация, включително източника на тази информация, преди разпространяването ѝ.
 2. РАБОТНИ МЕТОДИ И ОПЕРАТИВНИ ПРОЦЕДУРИ
 Доставчиците на аеронавигационно информационно обслужване трябва да могат да демонстрират, че техните работни методи и оперативни процедури съответстват на стандартите във
 а)
 Регламент (ЕС) No 73/2010 на Комисията (1);
 б)
 следните приложения към Конвенцията за международно гражданско въздухоплаване, доколкото те се отнасят за осигуряването на аеронавигационно информационно обслужване в даденото въздушно пространство:
 i)
 приложение 3 относно метеорологичното обслужване на международното въздухоплаване, 17-о издание от юли 2010 г., включително всички изменения до No 75;
 ii)
 приложение 4 относно аеронавигационните карти, 11-о издание от юли 2009 г., включително всички изменения до No 56;
 iii)
 без да се засягат разпоредбите на Регламент (ЕС) No 73/2010, приложение 15 относно аеронавигационното информационно обслужване, 13-о издание от юли 2010 г., включително всички изменения до No 36.
 (1) ОВ L 23, 27.1.2010 г., стр. 6.
 ПРИЛОЖЕНИЕ V
 Специфични изисквания за осигуряване на обслужване по комуникации, навигация и наблюдение
 1. ТЕХНИЧЕСКА И ОПЕРАТИВНА КОМПЕТЕНТНОСТ И ВЪЗМОЖНОСТИ
 Доставчиците на обслужване по комуникации, навигация и наблюдение, гарантират разполагаемост, непрекъснатост, точност и безпогрешност на своите услуги.
 Доставчиците на услуги, свързани с комуникациите, навигацията и наблюдението, потвърждават нивото на качество на обслужването, което осигуряват, и демонстрират, че тяхното оборудване се поддържа редовно, и когато е необходимо, се калибрира.
 2. БЕЗОПАСНОСТ НА ОБСЛУЖВАНЕТО
 Доставчиците на обслужване по комуникации, навигация и наблюдение изпълняват изискванията съгласно точка 3 от приложение II относно безопасността на обслужването.
 3. РАБОТНИ МЕТОДИ И ОПЕРАТИВНИ ПРОЦЕДУРИ
 Доставчиците на обслужване по комуникации, навигация и наблюдение трябва да могат да демонстрират, че техните работни методи и оперативни процедури съответстват на стандартите съгласно приложение 10 относно аеронавигационните телекомуникации към Конвенцията за международно гражданско въздухоплаване в следните версии, доколкото те се отнасят за осигуряването на обслужване по комуникации, навигация и наблюдение в даденото въздушно пространство:
 а)
 том I относно радионавигационните помощни средства, шесто издание от юли 2006 г., включително всички изменения до No 85;
 б)
 том II относно комуникационните процедури, включително тези със статут на процедури за аеронавигационно обслужване, шесто издание от октомври 2001 г., включително всички изменения до No 85;
 в)
 том III относно системите за комуникация, второ издание от юли 2007 г., включително всички изменения до No 85;
